Suuri äänikirjapalkinto

Suuri äänikirjapalkinto on Storytelin jakama kirjallisuuspalkinto ansioituneille äänikirjoille. Palkinto jaettiin Suomessa ensimmäisen kerran vuonna 2020 ja se pohjautuu Ruotsissa vuodesta 2008 alkaen jaettuun Stora Ljudbokspriset -äänikirjapalkintoon. Palkinnot jaetaan vuosittain järjestettävässä Storytel Awards -gaalassa. Suuren äänikirjapalkinnon tavoitteena on edistää äänikirjamarkkinan kehitystä, jakaa kuuntelemisen iloa sekä tehdä tunnetuksi ammattitaitoisten tekijöiden merkitystä kuunteluelämysten luomisessa. Palkinnot jaetaan viidessä (aiemmin neljässä) kategoriassa: kaunokirjallisuus, jännitys ja dekkarit, tietokirjallisuus ja elämäkerrat, lasten- ja nuortenkirjallisuus sekä romantiikka ja feelgood (2023 alkaen). Suuri äänikirjapalkinto jaetaan kunkin kategorian voittajateoksen kirjoittajalle sekä äänikirjan lukijalle. Jos teos on ulkomainen käännöskirja, palkinto myönnetään kirjailijan sijaan kääntäjälle. Palkinnon arvo on tuhat euroa. Storytel valitsee esivalintalistalle kaikista kategorioista noin 20 palvelun käyttäjien suosituinta ja parhaiten arvioitua äänikirjaa palkintovuoden aikana julkaistuista teoksista. Kustantajat voivat nimetä esivalintalistalta haluamansa määrän omia ehdokkaitaan osallistumismaksua vastaan. Sen jälkeen yleisö saa äänestää ehdokkaista suosikkejaan ja lopulta kolmihenkiset raadit päättävät lopulliset voittajat viiden eniten yleisöääniä saaneen äänikirjan joukosta. Valinnassa painotetaan kokonaisvaltaista kuuntelukokemusta, tarinan onnistunutta tulkintaa ja sovittamista ääniformaattiin. == Voittajat == === 2020 === * Kaunokirjallisuus: Anni Saastamoinen: Sirkka, lukija Pirjo Heikkilä (Kosmos) * Jännitys ja dekkarit: Max Seeck: Uskollinen lukija, lukija Satu Paavola (Tammi) * Tietokirjallisuus ja elämäkerrat: Linda-Maria Roine (myös lukija): Mercedes Bentso – Ei koira muttei mieskään (Johnny Kniga) * Lasten- ja nuortenkirjallisuus: Maria Laakso: Taltuta klassikko!, lukija: Pirjo Heikkilä (Tammi) ===2021=== * Kaunokirjallisuus: Delia Owens: Suon villi laulu (suom. Maria Lyytinen), lukija Sanna Majuri (WSOY) * Jännitys ja dekkarit: Elina Backman: Kun kuningas kuolee, lukija Sanna Majuri (Otava) * Tietokirjallisuus ja elämäkerrat: Linda- Maria Roine (myös lukija): Mercedes Bentso – Totuus ja tunnustus (Johnny Kniga) * Lasten- ja nuortenkirjallisuus: Tiina Nopola & Sinikka Nopola: Heinähattu ja Vilttitossu loman tarpeessa, lukija Vuokko Hovatta ===2022=== * Kaunokirjallisuus: Rosa Liksom: Väylä, lukija Anna Saksman (Like) * Jännitys ja dekkarit: Arttu Tuominen: Vaiennettu, lukija Ville Tiihonen (WSOY) * Tietokirjallisuus ja elämäkerrat: Lotta-Sofia Saahko: Papan kanssa kahvilla, lukijat Jorma Saahko ja Lotta-Sofia Saahko (Tammi) * Lasten- ja nuortenkirjallisuus: Minna Kivelä & Paula Noronen: Hulluja satuja, lukija Eero Ritala (Tammi) ===2023=== * Kaunokirjallisuus: Emmi-Liia Sjöholm: Virtahevot, lukijat Pihla Viitala & Samuli Niittymäki (Kosmos) * Jännitys ja dekkarit: Nilla Kjellsdotter: Kivipuiston tyttö, lukija Krista Putkonen-Örn (Gummerus) * Tietokirjallisuus ja elämäkerrat: Venla Kuoppamäki: Sun poika kävi täällä, lukija Vilma Melasniemi (Teos) * Lasten- ja nuortenkirjallisuus: Paula Noronen & Minna Kivelä: Täysin hulluja satuja, lukija Eero Ritala (Tammi) * Romantiikka ja feelgood: Eve Hietamies: Numeroruuhka, lukija Antti Virmavirta (Otava) ===2024=== * Kaunokirjallisuus: Iida Turpeinen: Elolliset, lukija Markus Bäckman (S&S;) * Jännitys ja dekkarit: Satu Rämö: Rósa & Björk, lukija Sanna Majuri (WSOY) * Tietokirjat ja elämäkerrat: Tuomas Kyrö: Aleksi Suomesta, lukijat Arttu Kurttila, Tuomas Kyrö, Ella Pyhältö (WSOY) * Lasten- ja nuortenkirjat: Mandimai Sundberg: Mun huikea elämä – Mandimai, lukija Mandimai Sundberg (Otava) * Romantiikka ja feelgood: Taylor Jenkins Reid (suom. Inka Parpola: Evelyn Hugon seitsemän aviomiestä, lukija Rosanna Kemppi (Gummerus) * Ääniaalto-palkinto: Into Kustannus == Lähteet == Luokka:Äänikirjat Luokka:Suomalaiset kirjallisuuspalkinnot